**РЕШЕНИЕ № ПВ –87-ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал.1 и ал.5 от *Закона за опазване на околната среда*(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становищa от БД ИБР Пловдив и РЗИ Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **Изграждане на медицински център с магазин за промишлени стоки, аптека, кафе аперитив и автомивка със сондажен кладенец,**  което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение**: **в имот № 00702.505.76, гр. Асеновград, ПЗ „Север“, община Асеновград**

**Възложител:** **В. Калинова**

**Характеристика на инвестиционното предложение /ИП/:**

Предвижда се застрояване на имота със сграда за обществено обслужване - медицински център с магазин за промишлени стоки и аптека. В същия имот ще се разработи кафе аперитив и автомивка с три клетки за измиване на автомобили и обслужващ паркинг.

В Медицинският център ще бъдат обособени медицински кабинети. Автомивката ще бъде снабдена с три клетки за измиване. Възложителят е собственик на имота.

Не се налага изграждането на нова инфраструктура. Ще се използват съществуващите пътища и връзки. Ще се използват съществуващите връзки с електропреносната мрежа. Питейно-битовото водоснабдяване на медицинския център, магазина и аптеката ще се осъществява от водопроводната мрежа на гр. Асеновград.

Инвестиционното намерение предвижда и изграждане на един тръбен кладенец с дълбочина до 20м. за обезпечаване водоснабдяването на автомивката.

Отпадните води ще се заустват в канализационната мрежа на гр. Асеновград

Инвестиционното предложение в частта си, касаеща сондажния кладенец попада в обхвата на т. 2, буква „г“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Поземлен имот №00702.505.76, землище на гр. Асеновград, община Асеновград, в който се предвижда да се реализира инвестиционното предложение не попада в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000194 „Река Чая” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Строителството ще бъде ново и ще включва; изграждане на масивна сграда – медицински център с магазин и аптека. Проектът ще бъде съобразен с топографията на терена, както и с ветровите и климатични условия. Ще се използват модерни и интелегентни строителни методи, с цел минимизиране на консумацията на енергия и води. Предвижда се изпълнение на сградата по масивен способ с носеща стоманобетонова конструкция и стени от тухлена зидария. Покривната конструкция също се предвижда да бъде масивна, с изпълнения на топло и хидроизолация. Съгласно указания на БД ИБР проектираното водовземно съоръжение ще е с дълбочина 20м., като попада в рамките на подземно водно тяло BG3G000000Q013 „Порови води в Кватернер – Горнотракийска низина“. Сондирането ще се извърши ядково, със сондажна апаратура 1БА-15, използвайки за промивна течност глинеста промивка. След прокарване на сондажа и установяване на водоносните пластове, в него ще бъде спусната експлоатационна колона от PVC тръби и филтри с диаметър 160мм. Филтърната част на колоната ще бъде разположена в интервала от 12,00 до 27,00 м. В задтръбното пространство ще бъде направена обсипка от среднозърнест чакъл (филц)

* Дискомфорт за околната среда е вероятен по време на строителните работи, свързан предимно с повишени нива на шум и прах, който дискомфорт ще бъде локален и временен в рамките на разглежданата площадка.
* Всички отпадъци, генерирани от строителството и експлоатацията на обекта ще бъдат съхранявани и управлявани, съобразно нормативните изисквания на *Закона за управление на отпадъците.*
* Предвид характера на ИП, в хода на експлоатация на обекта не се предполага значително замърсяване и дискомфорт на околната среда. При нормално изпълнение и спазване на всички изисквания за експлоатация на обекта, рискът от инциденти ще е минимален.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Дейностите по време на изпълнението на тръбния кладенец ще се съществяват само в ПИ 00702.505.76 по КК на гр. Асеновград, ПЗ Север, върху който ще бъде изпълнен кладенеца и няма да засегнат съседните имоти. Географските координати на проектния ТК са N 42◦01’20,1“, Е 24◦51’42,7“.

● В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

* След поискано становище, определящо степента на въздействие върху водните тела с писмо изх. № КД-04-28/15.02.2017г. БД ИБР Пловдив е дала заключение за допустимост на инвестиционното предложение от гледна точка на постигане на целите на околната среда. Въздействието от реализацията на така представеното инвестиционно предложение върху водите и водните екосистеми е преценено, като незначително. Поставени са условия, които са задължителни за Възложителя.

**III. Способност за асимилация на екосистемата в естествената околна среда**:

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони, поради следните мотиви:

1. Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000194 „Река Чая”.

2. Поради отдалечеността на горе описаният имот от защитената зона и характера на инвестиционното предложение, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.

3. Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.
* С писмо изх. № 3455/20.04.2017г. РЗИ - Пловдиве определила, че предвид характера на ИП не се очаква риск за човешкото здраве.

**V. Обществен интерес към предложението за строителство, дейности или технологии :**

* В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2 от Възложителя и е представено копие от документацията на Община Асеновград. Общината е информирала РИОСВ Пловдив за липса на постъпили възражения относно инвестиционното предложение.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**При спазване на следните условия:**

Да се спазват условията в писмо изх. № изх. № КД-04-28/15.02.2017г. БД ИБР Пловдив, копие от което е приложено към настоящето Решение**.**

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Решението може да бъде обжалвано чрез РИОСВ-Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 16.05.2017г.** *Директор на РИОСВ - Пловдив*